**Стадион Ахмад бин Али** (арап. **ملعب أحمد بن علي**)  познат како **стадион Ал Рајан** — повеќенаменски стадион во Ал Рајан, Катар. Моментално најмногу се користи за фудбалски натпревари и е стадион на спортскиот клуб Ал Рајан и спортскиот клуб Ал Харитијат. Стадионот е именуван по Ахмад бин Али Ал Тани, емирот на Катар од 1960 до 1972 година. Поранешниот стадион, изграден во 2003 година, имал капацитет од 21.282 седишта и бил срушен во 2015 година Новиот стадион Ал Рајан има капацитет од 50.000 седишта.

Изградба за Светското првенство Катар
-------------------------------------

|  |
| --- |
|  |

Стадионот Ахмад бин Али е еден од осумте стадиони кои се пренаменети за Светското првенство во фудбал во Катар во 2022 година.

Поранешниот стадион Ахмад бин Али бил срушен во 2015 година за на тоа место да се изгради новиот стадион Ал Рајан. 90 отсто од урнатините ќе бидат повторно искористени или за новиот стадион или за други јавни уметнички проекти.

Изградбата на новиот стадион започнала на почетокот на 2016 година, од страна на Ал Балаг и Ларсен &amp; Тубро. Како дел од реновирањето била направена огромна „медиумска фасада" со мембрана која ќе делува како екран за проекции, вести, реклами, спортски вести, тековни информации за турнирите и натпревари. Исто така, стадионот бил проширен за капацитетот да достигне 40.740 седишта.

По Светското првенство капацитетот на стадионот ќе биде намален на 21.000 седишта. Новиот стадион е изграден за Светското првенство во фудбал во 2022 година, чиј домаќин ќе биде Катар.

  

Свеченото отворање на стадионот било на 18 декември 2020 година, на Националниот ден на Катар, и точно две години пред земјата да биде домаќин на финалето на Светското првенство во фудбал во 2022 година. На овој стадион се одиграле и дел од натпреварите за Светското клупско првенство на ФИФА во 2020 година. 

Дополнително, тука се одиграле и четири натпревари од Арапскиот куп 2021 година.

Светско првенство во фудбал 2022 година
---------------------------------------

Стадионот Ахмад бин Али ќе биде домаќин на седум натпревари на Светското првенство во фудбал во 2022 година.

| Датум | Време | Тим 1 | Резултат | Тим 2 | Рунда | Присуство |
| --- | --- | --- | --- | --- | --- | --- |
| 21 ноември 2022 | 22:00 часот |  САД | 1–1 |  Велс | Група Б |  |
| 23 ноември 2022 | 22:00 часот |  Белгија | 1–0 |  Канада | Група Ф |  |
| 25 ноември 2022 | 13:00 часот |  Велс | 0–2 |  Иран | Група Б |  |
| 27 ноември 2022 | 13:00 часот |  Јапонија | – |  Костарика | Група Е |  |
| 29 ноември 2022 | 22:00 часот |  Велс | – |  Англија | Група Б |  |
| 1 декември 2022 | 18:00 часот |  Хрватска | – |  Белгија | Група Ф |  |
| 3 декември 2022 | 22:00 часот | Победникот од Група Ц | – | Второпласириот од Група Д | Осминафинале |  |

Наводи
------

1. ↑  „Al-Rayyan Stadium". stadiumdb.com. 9 July 2015. Посетено на 3 September 2021.
2. ↑  „Qatar 2022: Al-Rayyan Stadium turf installed in record time". 3 March 2020. Архивирано од изворникот на 2021-05-09. Посетено на 3 March 2020.
3. ↑  „Ahmad Bin Ali Stadium". Supreme Committee for Delivery & Legacy. Посетено на 1 April 2022.
4. ↑  „Ahmad bin Ali Stadium". FIFA. Посетено на 1 April 2022.
5. ↑  „Qatar inaugurates fourth stadium for the 2022 World Cup in Al Rayyan". Goal. 18 December 2020. Посетено на 1 April 2022.
6. ↑  „New stadium: Ahmad bin Ali Stadium, the desert dune". stadiumdb.com. 26 January 2021. Посетено на 15 February 2022.
7. ↑  „Al Rayyan Stadium Qatar". onlineqatar.com. 13 May 2019. Посетено на 8 September 2021.
8. ↑  „Светско првенство – Катар 2022". *Kladenje.mk*. Посетено на 2022-05-12.
9. ↑  „Ahmed bin Ali Stadium (Al-Rayyan Stadium) – until 2014". stadiumdb.com. Посетено на 1 February 2022.
10. ↑  „Qatar Unveils Fifth World Cup Venue: Al Rayyan Stadium by Pattern Architects". archdaily.com. 23 April 2015. Посетено на 5 January 2021.
11. ↑  „Qatar 2022: Al Rayyan Stadium sees first concrete pouring". StadiumDB. 17 October 2016. Посетено на 30 April 2017.
12. ↑  Neha Bhatia (13 August 2015). „Revealed: The firms behind the construction Qatar's World Cup stadiums". Arabian Business. Посетено на 13 August 2015.
13. ↑  „Al Rayyan stadium to open on Qatar National Day". Gulf Times. 3 December 2020. Посетено на 9 December 2020.
14. ↑  „Education City and Ahmad Bin Ali stadiums to host FIFA Club World Cup 2020™". *FIFA*. 18 January 2021. Посетено на 18 January 2021.
15. ↑  „Doha all set to host 2020 FIFA Club World Cup". iloveqatar.net. 23 January 2021. Посетено на 3 September 2021.
16. ↑  „2021 FIFA Arab Cup: Participating teams, fixtures and all you need to know". goal.com. 18 December 2021. Посетено на 15 February 2022.
17. ↑  „2022 Qatar World Cup: Al Rayyan stadium achieves major sustainability rating | Goal.com". *www.goal.com*. Посетено на 2022-05-12.